Shalom ja tere õhtust!
Eetris on TV7 Iisraeli Uudised Jeruusalemmast
Tänased põhiteemad on:
Iisrael lükkas tagasi ÜRO üleskutse
vabastada palestiinlasest humanitaartöötaja,
keda Iisrael süüdistab
Gaza sektorile mõeldud arenguprogrammi rahade kantimises
islamistliku Hamasi toetuseks.
USA riigisekretär John Kerry
kohtub Genfis ametivenna Sergei Lavroviga,
püüdes saada paika sõjaväelise koostööleppe detailid
võitluses Islamiriigi vastu.
Neli Iraani mereväe laeva lähenesid rahvusvahelistes vetes
USA sõjalaevale.
Washingtoni sõnul võib see suurendada niigi tekkinud pingeid,
kuigi Iraani laevade kavatsused pole selged.
Iisrael lükkas tagasi ÜRO üleskutse
vabastada palestiinlasest humanitaartöötaja,
keda Iisrael süüdistab
Gaza sektorile mõeldud arenguprogrammi rahade kantimises
islamistliku Hamasi toetuseks.
Iisraeli sisejulgeolekuteenistus Shin Bet kinnitas,
et Gazas ÜRO arenguprogrammi raames
humanitaartöötajana tegutsev insener tunnistas,
et teda värvati Hamassi 2014 aastal.
Shin Bet väitis,
et insener toetas terroriorganisatsiooni humanitaarabi fondidest
Hamasi tegevuse arendamiseks,
kuigi need olid mõeldud Gaza sektori ülesehitamiseks.
Samal ajal saatis ÜRO
Iisraeli saadikule ÜRO juures, Danny Danonile kirja,
milles rõhutas, et kõik ÜRO töötajad
peaksid saama nautida diplomaatilist puutumatust
ja seetõttu nõudis ka palestiinlasest inseneri vabastamist
ning tema vastu esitatud süüdistuste tühistamist.
Kuna UNDP oli selle kolmapäevani toetanud Iisraeli poolset uurimist,
tuli taoline nõue üllatusena.
Iisraeli Välisministeeriumi esindaja Emmanuel Nahshon rõhutab,
et: ”Iisrael lükkab tagasi ÜRO nõude selle kohta,
et rahvusvahelist terrorirühmitust Hamasi toetav isik
peaks saama nautida puutumatust.”
Nahshon selgitas, et ÜRO töötajate diplomaatiline puutumatus
kehtib vaid isikut puudutavas tegevusvaldkonnas
ega kata kohe kindlasti terrorismi toetavat tegevust.
Nüüd aga jätkuva konflikti juurde Iisraeli põhjanaabriga.
ÜRO pagulaste ülemvolinik Filippo Grandi ütles,
et paus Süüria sõjategevuses on parem kui mitte midagi,
kuid samas siiski mitte piisav.
"Paus on parem kui mitte midagi.
Kuid me vajame Süürias enamat kui vaid pausi.
Tsiviilisikute olukord Süürias
on jõudnud enneolematu meeleheite piirini.
Eeldavasti suurima kui kusagil mujal maailmas,
mistõttu me ei vaja enam pausi,
aga rahu, mis on pikemaajalisem teema.
Või siis vähemalt relvarahu või vaenuvägede peatamist,
mis laseks meil jõuda sadade tuhandete inimesteni,
kelleni me veel jõudnud pole.”
Venemaa nõustus 48-tunnise relvarahuga Aleppo linnas,
humanitaarabi toomiseks linna.
ÜRO aga ütles,
et turvagarantiid oodatakse hoopis maapealsetelt osapooltelt.
ÜRO üleskutse relvarahuks
on mõeldud Aleppos elava üle 2 miljoni inimese
kannatuste leevendamiseks.
Samal ajal Genfis...
USA riigisekretär John Kerry
kohtus Genfis oma ametivenna Sergei Lavroviga,
püüdes saada paika
USA ja Moskva vahelise sõjaväelise koostööleppe detailid
võitluses Islamiriigi vastu.
Lepingu eesmärgiks on peatada sõjategevus üle Süüria
ning taastada läbirääkimised
poliitiliste muudatuste sisseviimiseks maal.
Samal ajal, kui Kerry ütles,
et mõlema osapoole tehnilised meeskonnad
olid juba arutelude lõpusirgel,
viitasid USA ametnikud,
et kokkuleppe tegelikust jõustumisest on veel vara rääkida.
Arutelud Ameerika ja Venemaa tippdiplomaatide vahel
toimusid kaks päeva peale seda,
kui Süüria mässulised vallutasid tänu Türgi erijõudude, tankide
ja sõjalennukite abile Jarabuluse linna.
Tegu oli viimase ISIS'e valduses oleva linnaga
Türgi-Süüria piiril.
Nüüd teise teema juurde.
Süüria välisminister Walid al-Mualem pidas Bagdadis läbirääkimisi
oma Iraagi ametivenna Ibrahim al-Ja'afariga,
kus arutati kahe riigi vahelise ühise piiri kaitsmist
piirkonnast osaliselt taanduva ISIS'e eest.
ISIS on kaotanud käesoleval aastal umbes poole maa-aladest,
mida ta veel 2014-2015 aastal Iraagis valitses.
Samas aga säilitanud kontrolli
territooriumi üle mõlemal pool Süüria loode piiri.
Al Mualem kiitis Iraagi valitsust ISIS'e võitmise eest Fallujahs,
julgustades iraaklasi võitma ka eesootavat lahingut ISIS'ega
viimaste pealinnas Mosulis.
Mualem nimetas seda võiduks nii Süüria kui Iraagi jaoks,
mis ühtlasi tähendaks kogu ISIS'e lüüa saamist Iraagis.
"Me seisame koos selle rahvaga samades kaevikutes,
et kaitsta inimesi hävitava terrorismi eest.
See on maa, mille vapper sõjavägi on saavutanud võidu Fallujahs
ning ootab ka võitu Mosulis.
Peame seda Süürias otsekui enda võiduks.
Arutasime tema ekstsellentsiga olukorda Süürias
ning süürlaste jätkuvat võitlust erineval kujul esineva terrorismiga."
Nüüd aga Türki,
kus Türgi kaguosas plahvatas täna hommikul
politseimaja ees autopomm,
mille tulemusena hukkus 8 inimest ja üle kümne sai haavata.
Haigla esmastel andmetel hukkus 9 ja sai haavata 64 inimest,
kuid hiljem jäi hukkunute arvuks siiski 8.
Tol hetkel polnud teada,
kas hukkunuteks olid tavakodanikud või politseinikud.
Türgi julgeoleku allikad teatasid TV7'le,
et rünnaku taga võis olla Kurdistani Töölispartei (PKK),
mida rahvusvaheliselt peetakse terroristlikuks organisatsiooniks.
President Recep Tayyip Erdogani valitsus on süüdistanud PKK'd
mitmetes varasemates terrorirünnakutes riigi kagu osas.
Tänahommikuse rünnaku eest pole keegi veel vastutust võtnud.
”Oleme teadlikud nelja Iraani laeva lähenemisest
USA sõjalaevale Nitze,
kui see oli rahvusvahelistes vetes läbimas Hormuze väina.
Minu Pentagoni kolleegide sõnul
oli nende Iraani laevade tegevus ebaturvaline ja ebaprofessionaalne.
Iraani laevade kavatsused on ebaselged,
kuid nende käitumine on lubamatu,
võttes arvesse, et USA sõjalaev oli rahvusvahelistes vetes.
Taolised liikumised ja vahejuhtumid on murettekitavad,
kuna võivad asjatult suurendada pingeid.”
Islamivabariigi Kaitseväe ülem on kahtleval seisukohal
USA sõjaväe tegevuse osas Iraani piiridel
ning tundub jäävat Pärsia lahel levinud arvamuse juurde,
mis on seotud möödunud aasta tuumakokkuleppega
Iraani ja maailma 6 võimsaima riigi, sh Ameerika vahel.
USA ja teised riigid on aga mures Iraani agressiivse käitumise pärast.
Nagu ka nende toetuse pärast Süüria presidendile Bashar Assadile,
Tehrani ballistilisele raketiprogrammile ja šiiitide omakaitseväelastele,
kes on kuritarvitanud tavakodanikke Iraagis
ja mujalgi selles piirkonnas.
Samas on USA ja selle lääne liitlased ettevaatlikud,
et mitte nõrgestada oma niigi hapraid suhteid Islamivabariigiga
ja hoida jõus eelmise aasta juulis kehtima hakanud tuuma kokkulepet.
Tänan vaatamast!
Paluge rahu Jeruusalemmale ja Iisraelile.
Mina olen Jonathan Hessen.
Rahu teile ja kohtumiseni esmaspäeval samal ajal.
Oleme leitavad ka ekraanil olevate netiaadressite kaudu.
Tõlge: Anne-Ly Raukas